આજની મમ્મીઓ સંતાનને હરીફાઈમાં ધકેલે છે. ટકાવારી, દેખાદેખીથી શરૂ કરીને યુવાન દીકરીઓને કેટલીક મમ્મી એવું પણ શિખવાડે છે કે તારી સાથે ફરતો આ છોકરો આઇડિયલ બેચલર છે, એને ધીમે ધીમે તારા પ્રેમમાં પાડીને લગ્ન માટે તૈયાર કર તો તારું ભવિષ્ય સુરક્ષિત છે. એવી જ રીતે કેટલીક મમ્મી પોતાના દીકરાની મિત્રતા એવા જ છોકરાઓ સાથે કરાવે છે અથવા ટકાવવામાં પ્રોત્સાહિત કરે છે જેમની પાસે સમાજમાં નામ અને બેન્કમાં પૈસા છે. આપણે અજાણતાં જ આપણાં સંતાનને ગણતરીઓ ઉપર સંબંધ બાંધવા તૈયાર કરતા હોઈએ ત્યારે આપણે ભૂલી જઈએ છીએ કે આપણું સંતાન એ જ ગણતરીનો ઉપયોગ આપણી સાથેના સંબંધમાં પણ કરવા લાગશે તો...